CELEX: 62010CA0210
Language: et
Date: 2012-02-09 00:00:00
Title: Kohtuasi C-210/10: Euroopa Kohtu (esimene koda) 9. veebruari 2012 . aasta otsus (Hajdú-Bihar Megyei Bíróság — Ungari eelotsusetaotlus) — Márton Urbán versus Vám- és Pénzügyőrség Észak-alföldi Regionális Parancsnoksága (Maanteevedu — Sõidumeerikute kasutamist käsitlevate eeskirjade rikkumised — Liikmesriikide kohustus kehtestada proportsionaalsed sanktsioonid — Kindla suurusega trahv — Sanktsiooni proportsionaalsus)

17.3.2012   
            
            
               ET
            
            
               Euroopa Liidu Teataja
            
            
               C 80/2
            
         Euroopa Kohtu (esimene koda) 9. veebruari 2012. aasta otsus (Hajdú-Bihar Megyei Bíróság — Ungari eelotsusetaotlus) — Márton Urbán versus Vám- és Pénzügyőrség Észak-alföldi Regionális Parancsnoksága
   (Kohtuasi C-210/10) (1)
   
   (Maanteevedu - Sõidumeerikute kasutamist käsitlevate eeskirjade rikkumised - Liikmesriikide kohustus kehtestada proportsionaalsed sanktsioonid - Kindla suurusega trahv - Sanktsiooni proportsionaalsus)
   2012/C 80/03
   Kohtumenetluse keel: ungari
   
      Eelotsusetaotluse esitanud kohus
   
   Hajdú-Bihar Megyei Bíróság
   
      Põhikohtuasja pooled
   
   
      Hageja: Márton Urbán
   
      Kostja: Vám- és Pénzügyőrség Észak-alföldi Regionális Parancsnoksága
   
      Ese
   
   Eelotsusetaotlus — Hajdú-Bihar Megyei Bíróság — Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, lk 1), artikli 19 lõigete 1 ja 4 ning nõukogu 20. detsembri 1985. aasta määruse (EMÜ) nr 3821/85 autovedudel kasutatavate sõidumeerikute kohta (EÜT L 370, lk 8; ELT eriväljaanne 07/01, lk 227) artiklite 13-16 tõlgendamine — Siseriiklikud õigusnormid, milles on sõidumeerikute kasutamist puudutavate kõikide eeskirjade rikkumise korral ette nähtud ühesuguse suurusega trahv, sõltumata asjaomase rikkumise raskusest ning ilma et oleks ette nähtud ühtegi vastutust välistavat asjaolu — Liikmesriikide kohustus kehtestada proportsionaalseid sanktsioone
   
      Resolutsioon
   
   
               1.
            
            
               Euroopa Parlamendi ja nõukogu 15. märtsi 2006. aasta määruse (EÜ) nr 561/2006 (mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85) artikli 19 lõigetes 1 ja 4 käsitletud proportsionaalsuse nõuet tuleb tõlgendada nii, et sellega on vastuolus sanktsioonide süsteem — nagu see, mis on kehtestatud valitsuse 31. märtsi 2007. aasta määrusega nr 57/2007 maanteevedude ja reisijateveoga seotud teatud õigusnormide rikkumise korral määratavate trahvide kohta (a közúti árufuvarozáshoz és személyszállításhoz kapcsolódó egyes rendelkezések megsértése esetén kiszabható bírságok összegéről szóló 57/2007. Korm. Rendelet) —, milles nähakse kõikide määruse (EMÜ) nr 3821/85 artiklites 13-16 sätestatud salvestuslehtede kasutamist käsitlevate õigusnormide rikkumise korral selle raskusastmest olenemata ette kindla suurusega trahvi määramine.
            
         
               2.
            
            
               Määruse nr 561/2006 artikli 19 lõigetes 1 ja 4 käsitletud proportsionaalsuse nõuet tuleb tõlgendada nii, et sellega ei ole vastuolus niisugune sanktsioonide süsteem nagu see, mis on kehtestatud valitsuse 31. märtsi 2007. aasta määrusega nr 57/2007 maanteevedude ja reisijateveoga seotud teatud õigusnormide rikkumise korral määratavate trahvide kohta, milles nähakse õigusrikkujate suhtes ette objektiivne vastutus. See-eest tuleb nimetatud nõuet tõlgendada nii, et sellega on vastuolus asjaomase süsteemiga ette nähtud sanktsiooni raskus.
            
         
      (1)  ELT C 195, 17.7.2010.